Βασίλειος Κυρέλλος

Ο Βασίλειος Κυρέλλος (1874  - 17 Ιανουαρίου 1967 ) του  Εμμανουήλ, ήταν Έλληνας δικηγόρος και πολιτικός. Υπηρέτησε ως βουλευτής Αττικής και Βοιωτίας και ως υπουργός.

Σταδιοδρομία
Σπούδασε νομικά και εργάστηκε ως δικηγόρος. Ήταν ιδρυτικό μέλος του κόμματος των Φιλελευθέρων.

Εξελέγη για πρώτη φορά βουλευτής Αττικής τον Νοέμβριο του 1910 και Αττικοβοιωτίας τον Μάρτιο του 1912 και τον Μάιο του 1915, βουλευτής Θηβών το 1928 ,  Αττικής το 1932 και Αττικοβοιωτίας το 1936 με το κόμμα των Φιλελευθέρων.  

Στις 6 Δεκεμβρίου 1945 διορίστηκε ως υφυπουργός Γενικός Διοικητής Νήσων Αιγαίου Πελάγους στην κυβέρνηση Θ. Σοφούλη. Εν συνεχεία ανέλαβε υπουργός Γενικός Διοικητής Νήσων Αιγαίου Πελάγους ως την παραίτησή του, στις 4 Απριλίου 1946.

Πέθανε στις 17 Ιανουαρίου 1967 και κηδεύτηκε δημοσία δαπάνη (με τιμές υπουργού εν ενεργεία) την επομένη από τον Μητροπολιτικό Ναό Θηβών. Με τη σύζυγό του, Μαρία, είχαν μία κόρη.

Παραπομπές

Εξωτερικοί σύνδεσμοι 

Βουλευτές Αττικής
Βουλευτές εκλεγμένοι με το κόμμα των Φιλελευθέρων
Έλληνες υφυπουργοί Γενικοί Διοικητές Νήσων Αιγαίου
Έλληνες υπουργοί Γενικοί Διοικητές Νήσων Αιγαίου
Βουλευτές Αττικοβοιωτίας
Βουλευτές Θηβών